Document ID: /roh_data/filtered/fineweb-2-filterrobots_roh.jsonl.gz/67890

En tge mar sbucca l’En? Tge è la differenza tranter in referendum ed in’iniziativa? Tgenin è il pli grond lai en Svizra? A questas ed a sumegliantas dumondas ston candidatas e candidats per il pass svizzer respunder durant l’audiziun. La seria «Far Svizzers» ha accumpagnà protagonistas e protagonists da tut las quatter regiuns linguisticas tras l’entira procedura da natiralisaziun. Ella mussa il cumbat per survegnir ils documents necessaris, l’emprender ordadora nums da politichers fin tar lur grond examen. La tensiun avant e durant l’audiziun avant las autoritads communalas è per blers strusch da supportar. Episoda 1: Ana e Paolo Corona-Cardoso abitan dapi 30 onns en l’Engiadin’Ota. Els han cumenzà a rimnar ils documents necessaris per lantschar la procedura da natiralisaziun. In veritabel maraton tras in percurs administrativ.